ཨ་སྒོར་ས་ཡ་གཅིག་དང་ཕྱེད་ཀའི་ལབ་གླེང་ཁྲོད་ནས་ཤེས་ཐུབ་སོང་བ་ནི།སྒོར་ས་ཡ་གཅིག་དང་ཕྱེད་ཀའི་གནད་དོན་ཐད་དོན་གཅོད་དང་བོད་ཀྱི་ཐེབས་རྩ་་གཉིས་ནས་ནང་ཁུལ་དུ་ཡིག་ཆ་བཞག་ཡོད་ཀྱང་།སྐལ་རྡོར་གྱིས་ཡིག་ཆ་དེ་དོན་གཅོད་རྩིས་སྤྲོད་རྩིས་ལེན་གྲས་སུ་བཞག་མེད་པ་དེ།ད་ལྟ་ཕྱོགས་གཉིས་ཀ་ནས་ཁ་གྲག་ཡོང་དུས་གསལ་བོ་ཆགས་ཡོད།རྒྱུ་མཚན་ཅི་ཞིག་གིས་སྐལ་རྡོར་གྱིས་ཡིག་ཆ་དེ་སྤེན་ཚེ་ལ་རྩིས་སྤྲོད་མ་བྱས་པ་རེད།རྩིས་མ་སྤྲད་པའི་རྒྱབ་ལོག་ན་གསང་བ་ཅི་ཞིག་ཡོད་དམ།ཡང་ན་ཕན་ཚུན་བར་བཞག་པའི་ཡིག་ཆ་དེ་བོད་ཀྱི་ཐེབས་རྩ་མ་གཏོགས་མེད་པ་ཡིན་ནམ།ཕྱོགས་གཉིས་བར་ན་བཞག་པའི་ཡིག་ཆ་ཡིན་ན་གཉིས་ཀ་ལ་ཡོད་དགོས་པ་ཡོངས་གྲག་རེད།དོན་གཅོད་རྩིས་སྤྲོད་རྩིས་ལེན་གྱི་དོན་ནི་གལ་ཆེའི་ཡིག་ཆ་ཁག་རྩིས་ལེན་དང་རྒྱུན་སྐྱོང་དགོས་པའི་ལས་དོན་ཁག་ངོ་སྤྲོད་ཞུ་རྒྱུ་དེ་ཡིན་ན།སྐལ་རྡོར་གྱིས་གལ་ཆེའི་ཡིག་ཆ་དེ་རྩིས་མ་སྤྲད་པར་སྦས་པ་འམ་ཡང་ན་དེའི་སྐོར་གསལ་བོ་མ་བཤད་པ་དེས།དོན་གཅོད་ཆ་ཚང་རྩིས་སྤྲད་ཡོད་མེད་ལ་ཐེ་ཚོམ་རེད།གལ་ཏེ་ཡིག་ཆ་དེ་དོན་གཅོད་ཀྱི་ཡིག་ཆའི་གྲས་སུ་བཞག་སྟེ་རྩིས་སྤྲད་ཡོད་ན།ད་ལྟའི་སྤྱི་ཚོགས་ནང་ལྷག་བསྡད་པའི་ཟིང་ཟིང་དེ་དེ་ཙམ་ཛ་དྲག་ཅིག་ཡིན་མི་སྲིད་སྙམ།